১৯৭৭–৭৮ বুন্দেসলিগা
১৯৭৭–৭৮ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১৫তম মৌসুম ছিল। এই মৌসুমটি ১৯৭৭ সালের ৬ই আগস্ট তারিখে শুরু হয়ে ১৯৭৮ সালের ২৯শে এপ্রিল তারিখে সম্পন্ন হয়েছিল। কলনের জার্মান রক্ষণভাগের খেলোয়াড় হোলগার ভিলমার এই মৌসুমের প্রথম গোল করেছিলেন। বরুসিয়া মনশেনগ্লাডবাখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭৬–৭৭ মৌসুমে ৪৪ পয়েন্ট অর্জন করে এই প্রতিযোগিতার ইতিহাসে ৫ম বারের মতো শিরোপা জয়লাভ করেছিল। এই মৌসুমে ৪৮ পয়েন্ট অর্জন করে কলন ২য় বারের মতো বুন্দেসলিগা এবং ৩য় বারের মতো জার্মান শিরোপা জয়লাভ করেছিল। কলনের জার্মান আক্রমণভাগের খেলোয়াড় ডিটার মুলার এবং বায়ার্ন মিউনিখের জার্মান আক্রমণভাগের খেলোয়াড় গের্ড মুলার ২৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।